   Odborné odporúčania (guidelines, GDL) pre manažment bronchiálnej astmy
Cieľom GDL je poskytnúť zdravotníckym pracovníkom podklady pre manažment pacientov v primárnej a sekundárnej starostlivosti. Sú stanovené na základe dostupných klinických a klinicko – farmakologických údajov. Ich akceptovanie by malo zaručiť najvhodnejšiu diagnostiku a liečbu na úrovni súčasných poznatkov s prihliadnutím na podmienky rutinnej praxe v SR. Návrh odborných odporúčaní bol po verejnej oponentúre na XVI. Bratislavských dňoch dňa 9.12.2005 predložený na diskusiu účastníkom Martinských dní imunológie a je ponúknutý na komentovanie všetkým členom SPFS, SSAKI, Spoločnosti všeobecných lekárov a ASL.
A. Definícia bronchiálnej astmy (BA) :
BA je chronická zápalová choroba dýchacích ciest s bronchiálnou hyperreaktivitou, ktorá vedie k opakujúcim sa záchvatom piskotov, dyspnoe, tiesne na hrudníku a kašľa. Záchvaty sú obyčajne spojené s variabilnou obštrukciou dýchacích ciest, ktorá je reverzibilná buď spontánne, alebo po liečbe.
B1. Diagnostika astmy  na úrovni prvého kontaktu :
je postavená na typických symptómoch, z ktorých žiadny ale nie je špecifický iba pre BA :

    Piskoty (wheeze), dýchavica (dyspnoe), tieseň na hrudníku (chest tightness) a kašeľ.

Charakteristickým znakom symptómov je ich premenlivosť, dočasnosť, zhoršenie v noci a pri kontakte so spúšťačmi.
Klinické podozrenie na BA zosilňuje :
   - osobná, alebo rodinná anamnéza astmy, resp. inej atopie (ekzém, alergická rinitída) ;
   - náhle a často dramatické objavenie symptómov a záchvatov (exacerbácií) bez zistiteľnej príčiny ;
   - vznik, alebo zvýraznenie symptómov po expozícii v prostredí so spúšťačmi (pele, domáci   

      prach, roztoče, epitelie/výlučky domácich operených, alebo kožušinových zvierat, telesná   

      námaha, vírusové infekcie, šváby a plesne vo vlhkých starších domoch, klimatizácia,    

      chemikálie a cigaretový dym) ;
-  vznik, alebo zvýraznenie symptómov po acylpyríne, po nesteroidových antireumatikách, po   

    potravinových aditívach, alebo po betablokátoroch (napr. v očných kvapkách), a zlepšenie    

    stavu po ich vysadení ;
-   vznik, alebo zvýraznenie symptómov po jedle (precitlivenosť na potraviny), častejšie v detstve.   

    Najčastejšie alergény u nás sú vajcový bielok, kravské mlieko, lieskové a iné orechy, sója,    

     morské ryby, pšenica a arašidy. Pri kontaminácii plesňami aj citrusové plody a orechy, pri    

     kontaminácii hmyzom rôzne druhy korenia, pri kontaminácii antibiotikami aj kravské mäso.   

     Diagnostickým problémom je skrížená reakcia medzi strukovinami/kôstkovým a jadrovým   

     ovocím/tekvicovými plodmi, medzi ovocím, zeleninou a peľom a medzi potravinami   

     a latexom.    
Pri podozrení na BA by praktický lekár mal s písomným odporúčaním a s epikrízou odoslať pacienta na špecializované vyšetrenia na pľúcnu, alebo alergologickú ambulanciu/oddelenie s úľavovou liečbou  (pozri časť Liečba bronchiálnej astmy). 
Pri záchvate by mal urgentnú starostlivosť poskytnúť každý lekár. U rizikových astmatikov by mal byť chorý hospitalizovaný na pľúcnom, resp. detskom, alebo internom oddelení (pozri manažment akútnych stavov), pri rýchlom zhoršovaní a u tzv. fatálnej astmy je indikované prijatie na OIS, resp. na OAIM  
B2. Diagnostika astmy   na úrovni špecialistov : 
1.Funkčné vyšetrenie pľúc : pre orientačné vyšetrenie v ambulancii prvého kontaktu, alebo pri domácom monitorovaní je možné použiť jednoduchý plastikový výdychomer. Vyšetrená hodnota vrcholového exspiračného prietoku (PEF) sa porovnáva s osobnou normou pacienta. a používa sa aj pri orientačnom bronchodilatačnom teste (BDT). Presnejšie informácie získame spirometrickým vyšetrením krivky prietok objem. Pre hodnotenie obštrukcie dýchacích ciest je  najdôležitejšia hodnota úsilného výdychu za 1.s. (FEV1) a jej podiel z vitálnej kapacity (FEV1/VC%). Reverzibilitu obštrukcie dýchacích ciest posúdime bronchodilatačným testom (BDT),  alebo 14-dňovým preliečením p.o. kortikosteroidmi (PKS) na uvoľnenie obštrukcie. Ak sú pacienti s BA bez obštrukcie, dôkazom je variabilita PEF a FEV1, ktorú je možné zachytiť opakovanými meraniami. Variabilita PEF sa vypočíta sa ako rozdiel medzi najvyššou a najnižšou v rovnaký deň zmeranou hodnotou, ktorý najčastejšie vyjadrujeme v percentách najvyššej hodnoty 
          Napr.                   (400 L/min – 300 L/min / 400 L/min ). 100 = 25 %. 
Zvýšená variabilita a reverzibilita PEF (FEV1) potvrdzuje diagnózu BA, ale variabilita pod 20 % jednoznačne BA nevylučuje.  
Dôkazy reverzibility, variability obštrukcie dýchacích ciest a bronchiálnej hyperreaktivity : 
      ♣ zvýšenie FEV1 o 15%, alebo 200ml (PEF o 20%, alebo najmenej o 60 l/min) zistené 30 (60   

          min) po inhalácii KB2 (salbutamol 400µg cez  pMDI+spacer, alebo 2,5mg cez nebulizér), 
      ♣ zvýšenie FEV1 o 15%, alebo 200ml (PEF o  20%, alebo najmenej o 60 L/min) zistené po 14   

         dňovom terapeutickom teste s PKS (prednisolonu tbl 30 mg/deň).
      ♣ zníženie FEV1 o 15%, alebo 200ml (resp.PEF  o 20%, alebo najmenej o 60L/min) po 6min    

         námahy (beh), vyšetrené po 10, 20 a 30 min.
      ♣ u pacienta bez predchádzajúcich dôkazov je indikovaný nešpecifický bronchoprovokačný   

          test (BPT) s histamínom, metacholínom (acetylcholínom). Pozitivita BPT nie je špecifická  

          iba pre BA. Vyskytuje aj u CHOCHP, po infekcii dýchacích ciest, u sarkoidózy a v     

          niektorých prípadoch aj u zdravých osôb. Negativita BPT u neliečenej predpokladanej BA   

          znižuje možnosť tejto dg. 
                 2.  Alergologické vyšetrenie 

                  Kožné testy -  neprispievajú k stanoveniu diagnózy BA, ale umožňujú identifikovať rizikové faktory a spúšťače, indikovať špecifickú alergénovú imunoterapiu, a stanoviť opatrenia v rámci nefarmakologickej prevencie. Výsledky je potrebné korelovať s anamnestickými údajmi, lebo testy môžu byť pozitívne aj u asymptomatických osôb.
Zápalové markery - najjednoduchším spôsobom je zisťovanie počtu eozinofilov a metachromatických buniek v spúte indukovanom inhaláciou hypertonických roztokov NaCL (3-10%). Ďaľšími možnosťami je analýza markerov v bronchoalveolárnej laváži, z biopsie priedušiek a v poslednom čase aj analýza oxidu dusnatého (NO) z kondenzátu vydychovaného vzduchu. Koncentrácia NO sa zvyšuje u neliečenej, alebo nedostatočne liečenej BA, ale aj u iných zápalových respiračných chorôb. Z kondenzátu vydychovaného vzduchu je možné markery zápalu stanoviť aj chromatograficky. Vyšetrenia sa používajú iba v špecializovaných zariadeniach.      
3.RTG snímka hrudníka je indikovaná pri nejasnej diagnóze alebo pri atypických nálezoch. 
4.Ušné – krčné – nosné (ORL) vyšetrenie pomôže odhaliť ďaľšie spúšťacie a rizikové faktory,   

   alebo komorbidity (rinosinusitída, nosné polypy, nosné adenoidné vegetácie u malých detí).
5.Laboratórne vyšetrenia : krvný obraz, celkový počet eozinofilov, ECP-eozinofilný kationický   

   proteín, vyšetrenia indukovaného spúta (po inhalácii 3% roztoku NaCl), bakteriologické    

   a cytologické vyšetrenie spúta.
                      NA ČO BY SME  MALI MYSLIEŤ  PRI  ATYPICKÝCH  NÁLEZOCH : 
      ♠ Periférna cyanóza, praskoty (krepitácie), hepatomegalia, edémy, pripadne dýchavice v horizontálnej polohe (asthma cardiale), rtg zväčšené srdce s prejavmi hromadenia krvi v malom obehu, EKG a ECHO obraz preťaženia ľavej komory  -  srdcové zlyhávanie ;
      ♠ Pretrvávajúca dýchavica, kašel s expektoráciou, dlhoročný fajčiar, málo reverzibilná     

         obštrukcia dýchacích ciest, ktorá progreduje, na rtg hrudníka nízká poloha bránice, zvýšená  

          transparencia pľúc, inspiračná poloha hrudníka – CHOCHP ;
      ♠ Dýchavica po námahe, redukcia pľúcnych objemov alebo difúznej kapacity, inspiračné     

         krepitácie, difúzna sieťovitá kresba na rtg hrudníka – intersticiálne pľúcne choroby (pľúcna   

         fibróza); 
       ♠ Pretrvávajúca bolesť na hrudníku, pretrvávajúci kašel, s vykašliavaním, strata váhy,    

           opakované infekcie priedušiek, alebo pľúc -  maligné ochorenia, tuberkulóza ;
       ♠ Náhla bolesť a dýchavica – akútna embolia ;  

       ♠ Progredujúca dýchavica, centrálna cyanóza a hypoxémia s hypokapniou – sukcesívna     

          embolizácia
       ♠ Náhla bolesť a dýchavica s vymiznutým, alebo oslabeným dýchaním na postihnutej strane -   

          pneumotorax;

             ♠ Dýchavica s inspiračným stridorom a so zmenou inspiračnej časti slučky prietok-objem –      

                dysfunkcia hlasivkových väzov
                                                            Zvláštne formy BA

Kašľový variant astmy - prítomnosť kašľa bez piskotov. Vždy treba vylúčiť inú príčinu (pozri odporúčania pre management chronického kašľa)
Nočná astma – nejde o inú chorobu, iba o jednu z foriem nedostatočnej kompenzácie astmy.

Astma vyvolaná námahou – nie je zvláštnou formou BA, ale iba signálom, že choroba nie je úplne pod kontrolou a prejavuje sa hyperreaktivitou.

Sezónna astma – sezónne zhoršenie, často sprevádzané alergickou nádchou súvisiace s výskytom vzdušných alergénov.
Aspirínová astma – intolerancia k.acetylosalicylovej (ASA) a nesteroidných antiflogistík, ktorá pretrváva po celý život. Prejavuje sa dýchavicou, nádchou, začervenaním očných spojoviek, niekedy kože hlavy a krku. Súčasný výskyt senzitivity na ASA, astmy, perzistujúcej rinosinusitídy s nosnou polypózou a eozinofílie sa označuje ako aspirínová trias.
Profesionálna astma - záchvaty piskotov, dýchavice a suchého kašľa v súvislosti s pobytom v pracovnom prostredí, ktoré sa mimo tohto prostredia (dovolenka, počas hospitalizácie) zmenšujú, alebo vymiznú.

        Diagnostika astmy u kojencov a malých detí do 5 rokov veku
        Pri opakovanom výskyte piskotov, dýchavice a kašľa diagnózu BA podporuje :
· Pozitívna rodinná, alebo osobná anamnéza atopie, výskyt ekzému ;

· Opakované afebrilné stavy spojené s prejavmi bronchiálnej obštrukcie ;

· Pozitívna klinická odpoveď na bronchodilatanciá.
Problémom je nemožnosť vykonať funkčné vyšetrenie pľúc a odlíšiť piskoty pri vírusovej bronchitíde, resp. bronchitíde s piskotmi. Liečba protizápalovými antiastmatikmi je indikovaná u malých detí s uvedenými rizikovými faktormi, ktoré mali v poslednom roku 4 a viac epizód piskotov pretrvávajúcich viac ako jeden deň a objavujúcich sa v spánku. Diferenciálna diagnóza piskotov u detí :
     ♥ Symptómy sú prítomné od narodenia, alebo od perinatálneho obdobia, pozitívna rodinná  

        anamnéza, pretrvávajúci vlhký kašel – cystická fibróza, vývojová anomália ;
     ♥ Nadmerné zvracanie – gastroezofageálny reflux, susp.aspirácia ;
     ♥ Inspiračný stridor, piskoty, abnormálny hlas, alebo plač – cudzie teleso, zápal, alebo tumor    

         v laryngu

     ♥ Dysfágia – problémy pri prehltaní, aspirácia
C.  Liečba bronchiálnej astmy

C1. Manažment akútnych stavov. Akútna exacerbácia astmy, astmatický záchvat predstavuje epizódu rýchleho a progresívneho vzostupu dýchavice, kašľa, piskotov a tiesne na hrudníku. Varovnými znakmi pred záchvatom môžu byť 
              Občasné piskoty, alebo pocity tlaku na hrudníku, zhoršená tolerancia námahy,
               Kašel bez súvislosti s prechladnutím, kýchanie, pocit plného nosa, nádcha, 

               Zvýšené kolísanie a pomalé znižovanie ranných i ostatných hodnôt PEF,

              Spánok (nad ránom) rušený symptómami astmy najmenej 4 dni pred exacerbáciou
      Klinický obraz akútnej exacerbácie : pacient je nepokojný, úzkostlivý, hovorí prerušovane,

· obyčajne sedí (ortopnoe), dýcha s pomocným dýchacím svalstvom; 
· zaťahuje sa medzirebrie a zvýrazňujú sa jugulárne jamky;

· má hypersonórny poklop a oslabenie srdcových oziev (hyperinflácia), piskoty, vrzgoty na    

      pľúcach;

· má predľžený výdych, tachypnoe, tachykardiu nad 120/min u dospelých, u kojencov nad  

      160/min

· pri najťažších stavoch miznú spastické fenomény (tichý hrudník), objavuje sa bradykardia, vymiznutie paradoxného pulzu je znakom únavy dýchacích svalov 
Nástup exacerbácie BA môže byť postupný, ale aj veľmi dramatický (niekoľko minút). Samotný záchvat môže byť ľahký, ktorý zvládne spolupracujúci astmatik doma, až po život ohrozujúci, vyžadujúci hospitalizáciu (rizikoví pacienti). Každá exacerbácia BA vyžaduje okamžité rozpoznanie, okamžitú liečbu, monitorovanie odpovede na liečbu a zásah v prípade jej neúčinnosti. Hlavné zásady liečby pri akútnej exacerbácii : 
        Inhalačné krátko pôsobiace beta2-sympatikomimetiká (KB2) 2 – 4 dávky každých 20 minút, najlepšie prostredníctvom inhalačnej komôrky (nadstavca), alebo cez nebulizátor. Pri úprave PEF nad 70%, ktorá pretrvá najmenej 3 – 4 hod, nie sú potrebné ďalšie lieky. Ak odpoveď na KB2 nie je po 1 hod (stredne ťažká a ťažká exacerbácia), podať  
       Systémové kortikosteroidy (SKS), najčastejšie perorálne v tzv. záchrannej dávke (40 mg prednizónu, resp. 36 mg metylprednisolonu) a vyhľadať lekársku starostlivosť (pohotovosť, hospitalizácia), kde :
         I.v. resp. i.v. infúzia teofylínov (TEO), (s.c., resp. i.v. terbutalin - v SR t.č. nie je), alebo inhalácia salbutamolu v izotonickom roztoku MgSO4, alebo i.v. infúzia MgSO4. 
        kyslík, asistovaná ventilácia, 
        pri vyčerpaní , začínajúcich poruchách vedomia a narastajúcej hyperkapnii  intubácia.
Kritériá pre odoslanie na hospitalizáciu : 

· Exacerbácia trvá viac ako 24 hod a po prvej hod nie je priaznivá odozva na úľavovú liečbu. 
· Pacient často potrebuje urgentnú lekársku starostlivosť, bol hospitalizovaný najmenej 1x/rok,   
alebo bol pre astmu v minulosti intubovaný, 
· Svojvoľne vynechal p.o., alebo inhalačné kortikosteroidy, je nadmerne závislý od užívania   
      inhalačných KB2,
· Dehydratácia vyžadujúca i.v. podanie tekutín, tachykardia nad 100 – 120/min, hlavne u detí;
· PEF pod 60% najlepšej, alebo osobnej najlepšej hodnoty, hypoxémia po 8 kPa, hyprkapnia nad 6,7 kPa,  saturácia krvi kyslíkom pod 92 % ( u detí pod 95 %) ;
· Závažná komorbidita, chorý je bez zázemia, bez dostupnej zdravotníckej starostlivosti, pacient nedodržiava, alebo odmieta dlhodobú liečbu, psychosociálne, alebo psychiatrické problémy. 
· na oddelenie intenzívnej starostlivosti poukázať pacientov s rizikom úmrtia (tzv.fatálna astma), ktorí nie sú schopní hovoriť vo vetách (kojenci odmietajú jesť), piskoty oslabujú, alebo vymizli, prehlbuje sa tachykardia, hypoxémia a hyperkapnia, nemožno vylúčiť nutnosť intubácie a riadeného dýchania.     
Po stabilizácii stavu sa zo SKS prechádza na vysoké dávky IKS a po zabezpečení optimálnej kontroly astmy prechod na dlhodobý režim.
C2. Plán dlhodobej liečby a kontroly bronchiálnej astmy.

Astmu považujeme za dobre kontrolovanú (v stabilizovanom stave) vtedy, keď pacient má minimálne (alebo žiadne) denné, či nočné symptómy, minimálne potrebuje úľavové lieky, nemá exacerbácie, jeho pľúcne funkcie sú čo najbližšie k normálnym hodnotám (najlepšie v medziach normy) a jeho liečba nespôsobuje významnejšie, (najlepšie žiadne) vedľajšie nepriaznivé účinky. V súčasnosti je preferovaná tzv. útočná schéma liečby. Začína, alebo pri stabilizácii stavu sa pokračuje vyššou dávkou ICS, alebo v kombinácii s DB2, TEO, či  ALE  ako pred záchvatom, čím sa dosiahne rýchlejšia kontrola zápalu, kumulatívna dávka ICS  je menšia a celkové náklady na liečbu sú tiež nižšie. Ďalšia, dlhodobá liečba sa potom riadi podľa klinickej a funkčnej závažnosti BA a na základe stupňovitej  schémy závažnosti BA : 
1.STUPEŇ. Ľahká intermitentná astma: pri občasných symptómoch alebo pri predpokladanom kontakte so spúšťačom uvoľňovače (úľavové lieky) – inhalačné, krátko pôsobiace (2 sympatiko-mimetiká (KB2), alebo KB2 v kombinácii s krátko pôsobiacimi anticholínergikami (ACH). Pri výskyte ťažších exacerbácií BA v tomto štádiu sa aj napriek intermitentným klinickým symptómom sa odporúča včasné a účinné zahájenie pravidelnej protizápalovej liečby ako u perzistujúcej BA..

2.STUPEŇ. Ľahká perzistujúca astma: protizápalové lieky – inhalačné kortikosteroidy (IKS) v nízkych dávkach pravidelne, ktoré je možné podávať dlhodobo už od 6 mesiacov života. Okrem IKS, ktoré sú liekom prvej voľby, je v niektorých prípadoch možné použiť aj monoterapiu  antileukotriénmi (ALE), ktoré ale pôsobia iba na menšie spektrum zápalových procesov ako ICS. Pri záchvate alebo pred predpokladaným kontaktom so spúšťačmi, podľa potreby podať uvoľňovače (ako u predchádzajúceho stupňa.). Nutnosť častého podávania uvoľňovačov je signálom nedostatočnej kontroly zápalu a potreby úpravy liečby. 

3.STUPEŇ. Stredne ťažká perzistujúca astma: pravidelne dávky IKS (tab. 51.4, stredná dávka), pri nutnosti ďalšieho zvyšovania, kombinácie s liekmi šetriacimi kortikoidy – inhalačnými, dlho pôsobiacimi (2 sympatikomimetikami (DB2), antileukotriénmi (ALE), alebo teofylínmi s kontrolovaným uvoľňovaním (TEO). Uvoľňovače ako pri predchádzajúcich stupňoch.

4.STUPEŇ. Ťažká perzistujúca astma: maximálne dávky IKS, v kombinácii s DB2, prípadne s ALE alebo TEO, v prípade potreby  perorálne kortikoidy pravidelne.. Ďalšie lieky ako pri predchádzajúcich stupňoch.

Inhalačné podanie lieku 

je preferované pri preventívnej aj pri úľavovej (záchrannej) liečbe. Výhodou je dosiahnutie účinných koncentrácií v dýchacích cestách, vyššia rýchlosť nástupu bronchodilatancií v porovnaní s perorálnym podaním a minimálne nežiadúce systémové účinky vzhľadom na 10 – 20 násobne nižšiu koncentráciu inhalovaných liekov. Používajú sa ako aerosolové dávkovače (MDI), dychom aktivované aerosolové dávkovače (BAI), práškové inhalátory (DPI) a nebulizátory, z ktorých sú používané hlavne tryskové. Na redukciu laryngeálnej a pre zlepšenie intrapulmonálnej depozície sa u MDI používajú inhalačné nadstavce (spacer – záchytná komôrka), ktoré zlepšujú homogenizáciu aerosolu a nevyžadujú koordináciu pri inhalácii, preto ich možno použiť aj u kojencov a nespolupracujúcich, resp. geriatrických pacientov. Freónové hnacie plyny v MDI, chlorofluorokarbóny (CFC), ktorých používanie vzhľadom na poškodzovanie životného prostredia nebude možné od r. 2007, sú nahradzované bezfreónovými hydrofluoroalkánmi (HFA-134a, HFA-227). Tieto hnacie plyny nevyvolávajú ochladenie slizníc pri uvoľňovaní a nevyžadujú žiadne aditíva, čím sa minimalizuje riziko bronchokonstrikcie. U niektorých IKS (ciklezonid, beklometazón) sa hnacím plynom HFA dosahuje podstatne vyššia depozícia (nad 50%) v malých dýchacích cestách (s priesvitom pod 2 mm), čím sa dosahuje väčšia účinnosť lieku (Tab.2). Inhalácia DPI nie je závislá od koordinácie dýchania, ale vyžaduje primeranú rýchlosť vdychu na posun prášku do pľúc. Pre nespolupracujúcich (malé deti, geronti, pacienti v bezvedomí) sú najvhodnejšie tryskové nebulizátory s maskou, ktoré sú synchronizované s dýchaním, aby nedochádzalo k zbytočnému úniku lieku do okolia.Antiastmatiká tvoria tak chemickým zložením, ako aj mechanizmami účinkov veľmi heterogénnu skupinu. Prehľad klasifikácie poskytuje tab.1.:
                            Tab. 1.  Najdôležitejšie antiastmatiká podľa skupín
Skupina                            Liečivá                                      Poznámky

                     PREVENTÍVNE, KONTROLUJÚCE, RESP. PROTIZÁPALOVÉ LIEKY 

inhalačné kortikosteroidy    beklometazón, budezonid,   - majú komplexný účinok
             (IKS)                        flunizolid, flutikazón,             na astmatický zápal                        

                                             mometazón, ciklezonid           a aktivujú ( receptory                                                                                                                                                                                                                                                                                    
antileukotrieny (ALE)          zafirlukast, montelukast        -blokujú eozinofilný zápal vyvolaný          

                                                                                                leukotriénmi C4, D4 a E4            

kromóny (KRO)                    kromoglykát sodný,               - blokujú iba včasnú fázu zápalu, t.j.  

                                              nedokromil                               mediátory mastocytov, eozinofilov a                         

                                                                                                senzorických nervových buniek                                        

    MONOKLONOVÁ PROTILÁTKA PROTI    Ig E   (TZV. BIOLOGICKÁ LIEČBA)

rekombinantná                      omalizumab                           - alergická astma sprostredkovaná IgE     
 protilátka proti  IgE                                                               nereagujúca na liečbu kortikosteroidmi             

      DLHO ÚČINKUJÚCE BRONCHODILATANCIÁ            
dlhodobo  účinkujúce                  salmeterol                               - parciálny agonista, neskorší nástup

  inhal.(2 mimetiká (DB2)      formoterol                             - plný agonista, pre rýchly nástup 
                                                                                                  sa používa aj ako uvoľňovač

dlhodobo účinkujúce               tiotropium                                - 24 hod účinok,

  inhal.anticholínergikum                                                                                                                            
   metylxantíny s kontrol.        teofylín,                                   - neselektívne inhibítory fosfodiesteráz

 uvoľňovaním (TEO)            aminofylín                                s miernym protizápalovým                    

                                                                                                a bronchodilatačným účinkom              
                     Záchranná liečba (uvoľňovače a systémové kortikosteroidy)  
krátko pôsobiace (2                 salbutamol                        -lieky prvej voľby pri manažmente

  sympatikomimetiká (KB2)     fenoterol, terbutalín          akútneho záchvatu, rýchly nástup účinku

krátko pôsobiace                         

  anticholinergikum(ACH)         ipratrópium                                  - vhodný pre kombináciu s KB2

systémové kortikosteroidy         prednizón, metylprednizolón      - pôsobia záchranne pri                

                                                                                                            exarcerbácii (7 – 10 dní) 
  (SKS) orálne, parenterálne     hydrokortizón                                
krátko pôsobiace  i.v.                 aminofylín,                       -menej účinné ako KB2, pomalší nástup,
  metylxantíny(teofylíny)            syntofylín                                  kontrola hladín teofylínu v sére

parenterálne                              salbutamol,                         -systémové vedľ.účinky,
  (2 sympatikomimetiká (PB2)   terbutalín                            používajú sa pri ťažších             

                                                                          exarcerbáciách a nemožnosti užívať inhalačné formy                                                                                                                   
Inhalačné kortikosteroidy (IKS)
 sú liekmi prvej voľby pri liečbe perzistujúcej bronchiálnej astmy. Účinkujú prostredníctvom väzby na cytoplazmový glukokortikoidový receptor (GR), ktorý cez väzbu na DNA ovplyvňuje transkripčné faktory cieľových génov. Kľúčovým procesom je tlmenie syntézy prozápalových mediátorov a potencovanie syntézy protizápalových receptorov a mediátorov. Výsledkom je komplexné potláčanie astmatického zápalu a účinok na prestavbu dýchacích ciest, ktoré sa prejavujú zlepšením funkcie pľúc, znížením bronchiálnej hyperreaktivity, redukciou príznakov a redukciou frekvencie závažnosti exacerbácií. 

Kvalitnejšie ICS majú čo najnižšiu orálnu biologickú dostupnosť a čo najmenšiu frakciu liečiva bez väzby na bielkoviny plazmy, ktorá vedie k systémovým účinkom. V porovnaní kortizolom a s dexametazónom sa u ICS výrazne zvyšuje afinita ku glukokortikoidovému receptoru. Pre beklometazón a ciklezonid (Tab.2) naviac platí, že sa v  pľúcach menia na podstatne účinnejšie tzv. aktívne formy (17 – beklometazón monopropionát, resp. des – ciklezonid).   
Tab. 2.  Relatívna afinita ICS ku glukokortikoidovému receptoru (GR)  v porovnaní s referenčnou afinitou dexametazónu (= 100).
     Kortikosteroid                                             Afinita ku GR     Zvýšenie afinity        
      1.  Kortizol                                                                              10

       2.  R-ciklezonid – inaktívna forma v dýchacích cestách      12
       3.  Beklometazón dipropionát - v dýchacích cestách           53

       4.  Beklametazón                                                                    76

       5.  Dexametazón (referenčný kortikosteroid)                    100 

       6.  Flunizolid                                                                          180

       7.  Triamcinolón acetonid                                                     233

       8.  Budezonid                                                                          935

       9.  des - ciklezonid           – aktívna forma v pľúcach        1200            z 12 na 1200

      10.  17 – beklometazón monopropionát  – v pľúcach        1345            z 53 na 1345

      11. Flutikazón propionát                                                      1800

      12. Mometazón furoát                                                           2200

IKS sa líšia nielen v potencii ale aj v biologickej dostupnosti pri inhalácii a tiež podľa použitia hnacieho plynu. Na ich podklade bol zostavený odhad porovnateľných dávok IKS (tab.3). Nízka dávka (uvedená zvlášť pre deti do 12 rokov a pre starších + dospelých pacientov) vo väčšine prípadov umožní dobrú kontrolu stavu, stredná dávka je indikovaná u dlhodobej liečby stredne ťažkej astmy. Na tomto stupni sa uplatňuje namiesto zvyšovania dávky ICS pridanie „liekov šetriacich kortikoidy“ (DB2, TEO, alebo ALE). Prechod na vysoké dávky IKS prináša už malé zlepšenie kontroly, ale v dlhodobej liečbe zvyšuje riziko nepriaznivých účinkov. Aj napriek tomu je bezpečnostný profil vysokých dávok ICS významne lepší ako u SKS (perorálnych, parenterálnych). Pacienti s ťažkou astmou profitujú viac z vysokých dávok ICS, na ktoré sa prechádza pri krátkodobej záchrannej liečbe so SKS.

Tab. 3. Odhad ekvipotentných dávok inhalačných kortikosteroidov        

         (IKS) v µg pri dlhodobej liečbe u detí do 12 rokov a u dospelých

IKS -denné dávky                Nízka dávka              Stredná dávka            Vysoká dávka

                                                    Deti do 12r.    Dospelí        Deti do 12r.    Dospelí          Deti do 12r.   Dospelí        

Beklometazón BDP - CFC      84-336    168–504       336-840   504–840      nad 672   nad 840

(42, alebo 84 µg v jednej dávke)
Beklometazón BDP - HFA        80-160      80–240       160-320   240–480      nad 320   nad 480
(40, alebo 80 µg v 1 dávke)               
Budezonid - DPI                100-400    200-600       400-800   600–1200    nad 800   nad 1200
(200 µg v 1 dávke)

Budezonid - NEB                   500           - - -             1000         - - -           nad 2000       - - -

(Inhal. suspenzia do nebulizátorov)

Flunizolid - MDI               500-750    500-1000    750-1250  1000-2000   nad 1250  nad 2000

(250 µg v 1 dávke)
Flutikazón - MDI                 88-176     88-264       176-440    264-660      nad 440    nad 660

(MDI: 44, 110, alebo 200 µg v 1dávke

DPI : 50, 100, alebo 250 µg v 1dávke)

Triamcinolón acetonid     400-800   400-1000     800-1200  1000-2000  nad 1200   nad 2000

(MDI : 100 µg v 1 dávke)
Mometazón furoát            200-400    500-750       400-800    750-1250     nad 800   nad 1250

(DPI)  
Ciklezonid – HFA             „                 80-240                         240-480                       nad 480“

(80, alebo 160 µg v jednej dávke) 

(Podľa NAEPP Expert Panel Guidelines for the Diagnosis and Management of Asthma; Update 2002, NIH No. 02-5075 s doplnením predpokladaných dávok Ciklezonidu, uvedených v úvodzovkách) 

Aj napriek tomu, že rýchla biotransformácia a nízka systémová (orálna) dostupnosť znižujú celkovú toxickosť, je potrebné s ňou pri dlhodobej terapii s IKS počítať. 
Nežiadúce účinky.
A/ lokálne – pri inhalačnej liečbe:

· Orofaryngeálna kandidóza – frekvencia je  asi 2 až 10%,  možno jej predísť použitím inhalačného nadstavca (spaceru). Orálnej kandidóze sa predchádza výplachom úst po inhalácii (vypláchnutie, kloktanie, dôležité je vypľutie obsahu)

●     Dysfónia a príležitostný kašel z iritácie dýchacích ciest sú závislé od veľkosti dávky ;    

      dysfónia je častejšia u práškových foriem (DPI).  

B/  Prakticky všetky ICS sa do krvi vstrebávajú z pľúc (pri pulmonálnej depozícii) a zo sliznice GIT a pečene (pri orofaryngeálnej depozícii). S veľkosťou dávky a účinnosti, biologickej dostupnosti, distribučného objemu, absorbcie z čreva, metabolizmu pri prechode pečeňou a v závislosti od polčasu eliminácie stúpa riziko systémových účinkov. Dlhodobá liečba vysokými dávkami ICS  je riziková pre :

●    Stenčenie kože a náchylnosť na tvorbu modrín ;

· Nadobličkovú supresiu ;

· Zníženie kostnej denzity redukciou aktivity osteoblastov ;

· Glaukóm a katarakta ;

●    Spomalenie rastu u detí. 
Kontrolované klinické štúdie potvrdili iba prvé dve riziká, pretože u ťažkých astmatikov nie je možné odlíšiť vplyv ICS od efektu SKS podávaný nezriedka súčasne, alebo v záchranných dávkach. Spomalenie rastu u detí, pozorované po prvom roku liečby ICS, nemá vplyv na konečnú výšku detí a adolescentov. Riziko fixovanej retardácie rastu je významne prevážené priaznivými účinkami liečby perzistujúcej bronciálnej astmy. Nepotvrdené zostávajú tiež údaje o riziku aktivácie tbc a iných infekčných chorôb, alebo zásah do metabolizmu kalcia, resp. vznik osteoporózy u osôb s malnutríciou. Problémovými stále sú nespolupracujúci astmatici, ktorí vynechávajú ICS, čím zvyšujú riziko akútnych exacerbácií, alebo  zostávajú bez kontroly a zmeny liečby dlhodobo na SKS, alebo žiadajú od lekára depótne kortikosteroidy. Aj napriek možným individuálnym rozdielom vo vnímavosti na systémové účinky aj pri nižších koncentráciách je podávanie IKS v odporúčaných terapeutických dávkach bezpečné  aj u detí a gravidných žien.
Metylxantíny (teofylín, aminofylín, oxyfylín)

Aminofylín je komplexná zlúčenina teofylín-diamínu a oxyfylín je  zmesou  etofylínu a teofylínu. V terapii astmy sa teofylíny používajú v buď v kombinácii s ICS ako lieky s kontrolovaným, resp. s pomalým uvoľňovaním (menej účinné ako kombinácia ICS+DB2), alebo v parenterálnej (i.v., inf.) krátko pôsobiacej forme ako záchranné lieky pri exacerbácii astmy.  

Bronchodilatačný účinok metylxantínov nastupuje pomalšie a je menej intenzívny, ako pri (2 sympatikomimetikách. Zvyšuje sa pri vyšších koncentráciách, kedy sa zvyšuje aj množstvo vedľajších nepriaznivých účinkov. Metylxantíny nemajú  vplyv na bronchiálnu hyperreaktivitu.  

· Mechanizmus  bronchodilatačného pôsobenia nie je presne známy. Spočíva v schopnosti  inhibovať  enzým fosfodiesterázu, čo vedie k hromadeniu  cyklického  AMP v tkanivách ako sú bronchy, cievy  a srdce. Preto majú metylxantíny aj mierny vazodilatačný efekt. 

· Okrem bronchodilatačného účinku sú v súčasnosti známe a využívané protizápalové (inhibícia uvoľňovania histamínu a iných mediátorov zápalu) a imunomodulačné účinky, ktoré sa uplatňujú aj pri nízkych koncentráciách.   

· Teofylíny zvyšujú sekréciu adrenalínu, zvyšujú citlivosť adrenoceptorov na katecholamíny, inhibujú prostaglandíny a pohyb kalciových iónov

· Nie je vysvetlený antagonistický účinok k receptorom adenozínu, ktorý patrí skôr k nežiaducim účinkom pre centrálny stimulačný účinok, diurézu, dysrytmie, gastrickú hypersekréciu a reflux. 

· Kardiostimulačný  účinok  a psychostimulačný účinok v terapii astmy sa vnímajú  hlavne   

      ako nežiaduce účinky.

Rýchlosť vyplavovania a tým aj koncentrácia v krvi je ovplyvnená množstvom faktorov, u ktorých treba titrovať dávkovanie lieku :

· zvýšená clearance je spôsobená pri súčasnom podávaní rifampicínu, fenobarbitalu, alkoholu, pri fajčení, pri vysoko proteínovej a nízko karbohydrátovej diete (strave), pri jedle pripravovanom na grile a u detí,

· znížená clearance môže byť zapríčinená súčasným podávaním cimetidínu, erytromycínu, ciprofloxacínu, allopurinolu, alebo zileutonu, vyskytuje sa u pneumónie, u vírusovej infekcie a pri vakcinácii, pri kardiálnej dekompenzácii, u chorôb pečene, pri vysoko karbohydrátovej diete a vo vyššom veku (1).eliminácie závisí od  mnohých faktorov (vek, fajčenie, lieky). 

Optimálna plazmatická hladina pre terapiu astmy je 5 – 12 μg/ml, vzhľadom na úzke terapeutické okno je potrebné ju monitorovať. 

Nežiaduce účinky

Najmä u detí sú časté a dávkovo závislé, väčšinou vyplývajú z farmakodynamických vlastností, keď nie je k dispozícii monitoring  hladín. Terapeutická šírka teofylínu a derivátov je relatívne úzka. V koncentrácii pod 5 (g/ml plazmy je terapeuticky neefektívny a hladiny nad 15 μg/ml sprevádzajú NÚL, prejavy toxicity: 

Nervový systém: prejavy excitácie, podráždenosť, poruchy spánku, epileptické záchvaty, kŕče  u dojčiat, malých detí, ak hladina prekročí 40 (g/ml. 

Kardiovaskulárny systém: tachykardia,  komorové  arytmie, palpitácie, niekedy aj pri terapeutických hladinách. Po podaní halotanu je riziko arytmií zvýšené.

Gastrointestinálny systém: sú relatívne časté aj pri terapeutických hladinách. Jedná sa o nauzeu, bolesť v nadbrušku, gastroezofágový reflux, vracanie, hematemézu a melénu z možnej aktivácie vredu. 
Podmienkou modernej liečby teofylínmi je monitorovanie ich hladín v sére.

Antagonisty leukotriénových receptorov, antileukotriény (zafirlukast, montelukast)
sú priamymi, selektívnymi antagonistami leukotriénov (LT) C4, D4 a E4. Tzv. cysteinylované leukotriény vznikajú 5-lipooxygenázovou cestou z kyseliny arachidónovej a sú mnohonásobne silnejšími mediátormi astmy ako histamín. 

· blokujú účinok LTC4, LTD4 a LTE4  vedúci ku kontrakcii hladkého svalstva priedušiek, k mikrovaskulárnej strate tekutín, k sekrécii spúta a k priťahovaniu eozinofilov,

· v  terapeutických dávkach nepôsobia na adrenergické, histamínové a acetylcholínové receptory. Majú malý ale variabilný bronchodilatačný účinok a redukujú broncho- konstrikciu vyvolanú alergénom, studeným vzduchom, námahou a oxidom siričitým.

Antileukotriény (ALE) sú perorálne antiastmatiká; parenterálne, ani inhalačné formy nie sú k dispozícii. Zafirlukast je žiadúce podávať nalačno, účinok je závislý od dávky (2x20mg denne) nevýhodou sú interakcie s niektorými liekmi vzhľadom na metabolizáciu systémom mikrozomálnych oxidáz CYP 450 3A4 a 2D9. Pri súčasnom podávaní znižuje jeho plazmatickú koncentráciu teofylín, terfenadín a erytromycín, zatiaľ čo kyselina acetylosalicylová ju zvyšuje. Montelukast tieto nevýhody nemá, podáva sa raz denne, účinok nie je závislý od dávky, v zahraničí je k dispozícii aj parenterálny montelukast.. 
Indikácie: ALE sú menej účinné ako ICS, ale v rámci kombinovanej liečby u stredne ťažkej a ťažkej astmy redukujú potrebu ICS a svojim pôsobením dopĺňajú  spektrum protizápalového účinku. Používajú sa aj v liečbe aspirínovej astmy a v monoterapii u pacientov s bronchospazmom po námahe a u ľahkých foriem astmy u detí a mladých dospelých. Ak po 3-mesačnom podávaní nedôjde k stabilizácii, je potrebné začať terapiu s ICS. .
Kromóny (kromoglykát sodný, nedokromil sodný) sú nesteroidné protizápalové lieky, ktorých profylaktické podávanie inhibuje včasnú a neskorú fázu alergénom indukovanej bronchokonstrikcie a akútnu bronchokonstrikciu pri dýchaní chladného, suchého, alebo znečisteného vzduchu a po telesnej námahe. Hoci presný  mechanizmus účinku nie je známy, kromoglykát sodný :

· zabraňuje degranulácii mastocytov vyvolanej  imunoglobulínmi triedy G a E

· blokuje zmeny spôsobené senzorickými nervovými zakončeniami, vyvolané chladom,   

      stresom,  SO2 a  pod. 

· nemá priamy účinok na bronchy v zmysle bronchodilatácie a neovplyvňuje účinky

      histamínu  blokádou H1 receptorov a nepôsobí proti chronickému zápalu.

· Vo forme práškovej alebo aerosolovej inhalácie sa používal na dlhodobú preventívnu liečbu u detí a dospievajúcich v štádiu ľahkej perzistujúcej astmy. Jeho efekt sa prejavuje až po 4–6 týždňovom podávaní. 

Nedokromil sodný je 4–10 krát efektívnejší jako kromoglykát sodný.

●     Inhibuje aktivitu a uvoľňovanie mediátorov pri mastocytoch, eozinofiloch a senzorických   

      nervových bunkách 

· Stabilizuje membrány zápalových buniek inhibíciou činnosti  chloridového kanálu. 

· U detí aj u dospelých pôsobí preventívne pred kontaktom so spúšťačmi, pri liečbe kašľa a v dlhodobej liečbe ľahkej perzistujúcej bronchiálnej astmy. 

Pre nízku biologickú dostupnosť spôsobenú veľmi malou absorpciou z čreva a žalúdka, sa kromóny nepodávajú orálne. Neprenikajú do plodu, možno ich použiť v gravidite a pri dojčení. Používajú sa aj ako profylaktický liek pri alergickej rhinitíde a konjuktivitíde vo forme  nosovej a očnej aplikácie. Tolerancia kromoglykátu sodného je veľmi dobrá. NÚL sa najčastejšie vyskytujú:

· ako lokálne podráždenie vo forme pocitu pálenia  v krku

· dráždenie spojoviek vo forme chemózy, pocitu cudzieho telesa v oku   

· pri inhalácii prášku sa môže  vyskytnúť prechodná bronchokonstrikcia s kašľom  

· precitlivenosť na kromóny je zriedkavá.  Vo frekvencii nižšej ako 1:10 000  sa môže vyskytnúť laryngálny edém, kožná vyrážka a iné prejavy alergie.

Kromóny pôsobia iba vo včasnej fáze astmatického zápalu, neovplyvňujú aktivitu T – lymfocytov a apoptózu eozinofilov, preto nezasahujú do prestavby dýchacích ciest. Ďalšou nevýhodou je ich podávanie 4 x denne, ktoré ovplyvňuje compliance deti a ich rodičov. Preto sú kromóny v liečbe nahrádzané účinnejšími inhalačnými kortikosteroidmi, aby došlo čo najskôr ku kontrole zápalu. Použitie fixnej kombinácie kromoglykátu sodného a fenoterolu stratilo opodstatnenie a tiež sa neodporúča.

Monoklonálna protilátka proti imunoglobulínu E (omalizumab)

je rekombinantná anti IgE protilátka, ktorej indikáciou je ťažká alergická (IgE mediovaná) astma, ktorá nie je dobre kontrolovaná vysokou dávkou ICS, alebo kombinovanou liečbou ICS+DB2, resp. kortikodependentná astma (keď pre možnú adrenokortikálnu supresiu nie je možné vysadiť SKS). Omalizumab má významné protizápalové účinky. Špecifickou väzbou na IgE redukuje nielen včasnú, ale aj neskorú alergickú odpoveď a symptómy alergie. V dlhodobej liečbe : 

· pôsobí na eozinofilnú komponentu zápalu dýchacích ciest u astmy;

· umožňuje zníženie dávok ICS, u kortikorezistentnej astmy aj SKS; 
· redukuje počet exacerbácií, hospitalizácií, znižuje potrebu záchrannej (úľavovej) liečby;

· redukuje výskyt komorbidít riadených IgE. (alergická rinitída);

· výrazne zlepšuje kvalitu života ťažkých astmatikov.

Omalizumab sa podáva subkutánne 150-375 mg 1x za 2 – 4 týždne v závislosti od hodnoty IgE pred liečbou (Tab.4.), výhodou je neprítomnosť nežiadúcich účinkov, nevýhodou je vysoká cena. Najvýraznejšie účinky je možné očakávať u rizikových astmatikov, ktorí majú ročne 1 a viac život ohrozujúcich záchvatov za rok.  

Tab.4.  Subkutánne dávky omalizumabu u adolescentov a dospelých                                  v závislosti   od IgE a telesnej hmotnosti

 IgE pred liečbou                                    Hmotnosť                             Frekvencia

    (IU/mL)                         30 – 60    61 – 70     71 – 80     81 – 90     91 – 150     podávania
   30 – 100              mg :        150          150           150            150           300          

 101 – 200              mg :        300          300           300            300                                                                                                

 201 – 300              mg :        300                                                                          1 x za 4 týždne       

 101 -  200              mg :                                                                             225

 201 – 300              mg :                         225           225            225           300                                                             

 301 – 400              mg :         225          225           300            300 

 401 – 500              mg           300          300           375            375

 501 – 600              mg           300          375

 601 – 700              mg           375                                                                         1 x za 2 týždne 

(2 –sympatikomimetiká,  ((2 – adrenergiká).  Patria medzi  základné bronchodilatačné látky v terapii astmy. 
· Viažu sa na špecifické  (2-receptory bunkových membrán, ktoré sa  nachádza v prieduškách, cievach a maternici. Účinok je sprostredkovaný cez intracelulárne  zvýšenie  cAMP.

· Stabilizujú mastocyty (ochrana pred akútnym bronchospazmom vyvolaným námahou, alebo alergénmi).

· Znižujú exsudáciu plazmy, znižujú cholínergické reflexy.

· Zvyšujú mukociliárny klírens, ale nemajú účinok na chronický zápal.

· Selektívne mimetiká, s hlavným relaxačným účinkom na bronchy  ((2 mimetiká)  ovplyvňujú srdcovú činnosť menej. (1 účinky, považované za NÚL – tachyarytmia a dysrytmia, zvýšenie TK pri vazokostrikcii – sa objavujú až pri vyšších dávkach. Delia na krátko–účinkujúce (salbutamol, fenoterol, terbutalín),  stredne dlho účinkujúce  (klenbuterol, prokaterol) a na dlho–účinkujúce (formoterol a salmeterol).

· Neselektívne mimetiká (katecholamíny) izoprenalín (izoproterenol), adrenalín (epinefrín) a efedrín (neselektívne, nepriamo pôsobiace beta-mimetikum) sa v štandardnej liečbe astmy už nepoužívajú.

Tab. 5. Porovnanie selektivity pri vybraných (2-mimetík

                  s izoproterenolom (1,0)

	(-mimetikum
	(1-aktivita (átria: inotropická aktivita)
	(2-aktivita (bronchus: relaxačná aktivita)
	(3-aktivita (adipocyty: lipolytická aktivita)
	Pomer selektivity

	
	
	
	
	(2: (1
	(2: (3

	Izoproterenol
	1.0
	1.0
	1.0
	1.0
	1.0

	Salbutamol
	0.0004
	0.55
	0.002
	1375
	275

	Fenoterol
	0.005
	0.6
	0.02
	120
	30

	Formoterol
	0.05
	20.0
	0.065
	400
	305

	Salmeterol
	0.0001
	8.5
	0.009
	85000
	945


Konečný efekt lieku významne  ovplyvňuje spôsob inhalačnej aplikácie
Inhal. krátko a rýchlo účinkujúce  (2-mimetiká (salbutamol, terbutalín, fenoterol, formoterol)                                            Rýchla úľava pri akútnych príznakoch (uvoľňovače). Prevencia bronchospazmu vyvolaného námahou.  Nie je vhodné ich používať pravidelne v monoterapii pre vznik tolerancie a nežiaducich účinkov.
Inhalačné dlho účinkujúce (2-mimetiká (salmeterol, formoterol)                                                             Pravidelná bronchodilatačná liečba súčasne s inhalačnými kortikosteroidmi (IKS)               Pridávajú sa namiesto zvyšovania IKS ako lieky šetriace kortikoidy.                                   
Perorálne, alebo parenterálne (2-mimetiká (salbutamol tbl,sirup, prokaterol tbl,sirup,         

                                                                            klenbuterol tbl sirup, terbutalín inj.                   Majú výraznejšie nežiaduce účinky, preto dnes už nemajú miesto v liečbe astmy, resp. iba pri nedostatočnej spolupráci astmatika počas inhalácie.

Nežiadúce účinky :
Svalový tras (priamy účinok na (2-receptory kostrového svalstva)                                                                                                 Tachykardia (priamy účinok na (2-receptory atria, reflexný účinok zvýšenej periférnej    vazodilatácie pôsobením cez (2-receptory ciev)                                                                  Hypokaliémia (priamy, väčšinou veľmi malý účinok na výdaj iónov draslíka)                        Hypoxémia (dôsledok pľúcnej vazodilatácie, zvýraznenje pravo-ľavých skratov).                                                                                  Pri pravidelnej monoterapii zhoršenie kontroly astmy (neliečenie zápalu)                                      Pri dlhodobej liečbe aj s IKS možný vývoj tolerancie, ktorý sa viaže predovšetkým na ich ľahký            protizápalový a antialergický účinok (mediovaný prostredníctvom cAMP predovšetkým na mastocytoch, ale aj na eozinofiloch), ale menej na bronchodilatačné pôsobenie (betaadrenergické receptory na hladkých svaloch podliehajú vývoju tolerancie menej)                                          Riziko nežiaducich účinkov sa zvyšuje po interakcii  s tricyklickými antidepresívami ako sú imipramín a nortryptilín                                                                                                            Inhalačná aplikácia znižuje riziko nežiadúcich účinkov preto má prednosť pred systémovou.      Pri súčasnom podávaní (2-mimetík a teofylínových preparátov je možné očakávať zvýšenie kardiotoxicity.

Anticholínergiká (ipratrópium, tiotrópium)

Obidve látky patria do skupiny parasympatolytík, so  selektívnym účinkom na muskarínové receptory bronchov.  V porovnaní s atropínom majú špecifický relaxačný účinok na bronchy a prakticky nemajú vedľajšie účinky na oči a sliznice. Anticholínergiká (ACH) sa okrem antiastmatickej liečby používajú predovšetkým  pri liečbe  chronickej obštrukčnej choroby pľúc. Účinok ipratrópia nastupuje po 30 minútach a trvá 4–6 hodín, tiotrópium sa líši dlhodobým účinkom, ktorý trvá 24 hod, pretože sa pomaly uvoľňuje z receptora.

Anticholinergiká sú veľmi dobre tolerované aj pri dlhodobom používaní. Ipratrópium sa používa aj ako antiarytmikum vo forme inj. a tbl.
Nežiaduce účinky :                                                                                                                                  môže sa vyskytnúť sucho v ústach, retencia moču, ak sa pri inhalácii dostáva látka do oka, do úvahy prichádza glaukóm. 
Interakcie: klinicky významné interakcie nie sú známe, anticholínergiká potenciujú účinok ß2-mimetík. 

Systémové kortikosteroidy (SKS) - prednison tbl, supp., methylprenisolon tbl, hydrokortison inj.  sú dôležitými úľavovými liekmi v liečbe akútnej exacerbácie BA, lebo pôsobia preventívne proti progresii exacerbácie a relapsu, a podané včas redukujú nutnosť návštevy pohotovostných ambulancií a hospitalizácie. Orálna liečba je rovnako účinná ako intravenózna. Intravenózne podanie má prednosť iba vtedy, keď je zhoršená absorbcia z gastrointestinálneho traktu, intramuskulárne podanie iba vtedy, keď je na pohotovosti podozrenie, že pacient bude nedostatočne spolupracovať. U kojencov a batoliat sa používa rektálna aplikácia prednizónu v čípkoch. V rámci krátkodobej perorálnej kúry sa denne podáva 20 – 40 mg prednizónu, alebo 16 – 32 mg metylprednizolonu po dobu 7 – 10 dní. Po vymiznutí príznakov a po normalizácii PEF sa SKS vysadzujú za predpokladu, že začala a pokračuje liečba s IKS . Pacient nie je ohrozený prejavmi nedostatočnosti nadobličiek ako pri dlhodobej liečbe SKS.  
Ostatné lieky a liečebné prostriedky používané pri liečbe astmy

Ketotifén. Antihistaminikum s antialergickým a možným sedatívnym účinkom sa používalo hlavne u osôb s dermorespiračným syndrómom a s infekčným, či potravinovým typom alergie. Kontrolované štúdie potvrdili iba malý priaznivý účinok tak u detí, ako aj u dospelých. 
Antihistaminiká 2-generácie (AH2) sa pridávajú pri súčasne prebiehajúcej alergickej nádche ako profylaktické farmaká, ale nie sú vhodné pre kontrolu akútnych príznakov astmy. Ak sú podávané niekoľko dní pre kontaktom s alergénom, alebo pred začiatkom peľovej sezóny, zabránia vzplanutiu alergickej zápalovej reakcie. Podľa prevažujúcich symptómov sa používajú perorálne AH2 pôsobiace preventívne (cetirizín, ebastín, fexofenadín, loratadín), alebo topické AH2, do očí, alebo do nosa (azelastín, levokabastín), ktoré pôsobia včaššie a v mieste podania. Novšie antihistaminiká, desloratadín a levocetirizín sú indikované pri zlyhaní štandardnej liečby astmy a rinitídy. U astemizolu a terfenadínu, ktoré boli používané v minulosti, boli dokázané kardiálne nepriaznivé vedľajšie účinky. 
Alergénová imunoterapia (AIT)                                                                                         Podkožné, alebo sublingválne podávanie postupne sa zvyšujúceho množstva alergénu precitlivenej osobe s cieľom dosiahnuť dávku, ktorá spôsobí oslabenie, alebo ústup symptómov vyvolaných kontaktom s daným kauzálnym alergénom. Základnou indikáciou AIT je monovalentná, slebo oligovalentná alergia a u BA je indikovaná iba vtedy :
· Ak má pacient súčasne bronchiálnu astmu a alergickú rinitídu ;

· Úsilný exspiračný objem za 1.s. (FEV1) je nad 70 % náležitej hodnoty ;

· Ak farmakoterapia a snaha o elimináciu, alebo vyhýbanie sa vplyvu alergénu neviedli k dostatočnej stabilizácii choroby ;

· Ak má farmakoterapia výrazné nežiaduce účinky a pacienti spĺňajúci uvedené kritériá ju odmietajú. 

Kontraindikáciou AIT je ťažká nestabilná astma, alebo ťažká astma s ireverzibilnou obštrukciou dýchacích ciest. Vzhľadom na výskyt anafylaktickej reakcie, ťažkých exacerbácií astmy až úmrtia pri nesprávnej indikácii je potrebné, aby AIT vykonávali alergológovia.

Imunosupresíva (cyklosporín, metotrexát, zlato a i.), vysokodávkované imunogobulíny: ich terapeutický efekt je pri nedostatočnej efektívnosti predchádzajúcej liečby sporadický a malý, riziko vedľajších účinkov je najmä pri imunosupresívach veľké.
Depotné kortikosteroidy: Ich podávanie je pre liečbu bronchiálnej astmy nevhodné.
Respiračná fyzioterapia, balneoterapia, klimatoterapia, speleoterapia a prímorská liečba : Majú význam ako doplnok liečby a pôsobia zmenou prostredia a elimináciou alergénov.  
D. Plán starostlivosti o pacienta

     Bronchiálna astma je celoživotná choroba. Vyžaduje aktívnu spoluprácu a partnerstvo tak pri dlhodobej liečbe, ako aj pri monitorovaní a pri včasnom zásahu v krízových situáciách. Na dosiahnutie dobrej kontroly astmatika  bol vytvorený manažérsky program so 6 bodmi :

1.  Vzdelávanie pacienta a výchova k partnerstvu v liečbe ;
2.  Stanovenie a monitorovanie BA na základe symptómov a merania pľúcnych funkcií

3.  Identifikácia a vyhýbanie sa rizikovým faktorom a spúšťačom ;

4.   Zostavenie individuálneho plánu pre dlhodobú stratégiu liečby ; 

5.   Zostavenie individuálneho plánu pre zvládanie exacerbácií ;

6.   Pravidelné sledovanie (dispenzarizácia) pacientov. 
Vzdelávanie astmatikov je dlhodobý a nepretržitý proces, ktorý vyžaduje plnú informovanosť a zapojenie pacientov do procesu zvládania choroby. K vytvoreniu dôvery by malo hneď na začiatku partnerstva prispieť čo najrýchlejšie a najúčinnejšie zvládnutie akútnej exacerbácie a poučenie pacienta, že stratégia liečby astmy sa zásadne zmenila v tom, že pri optimálnej liečbe a kontrole môže žiť pacient  na úrovni kvality života zdravej osoby. Astmatik a jeho rodinní príslušníci by mali byť vzdelávaní v problematike monitorovania stavu, techniky inhalácie a stratégie liečby. Prepojenie vzdelávania a farmakoterapie predstavuje individuálny písomný plán, v ktorom sú údaje o pravidelnej liečbe, ale aj akčný plán v prípade zhoršenia stavu
Lekár a pacient majú pri dlhodobom sledovaní BA tieto možnosti :
♦ sledovanie frekvencie a závažnosti nočných a denných symptómov  a exacerbácií ;

♦ sledovanie spotreby záchranných liekov ;

♦ sledovanie hodnôt PEF, alebo iných ukazovateľov pľúcnych funkcií ;

♦ sledovanie obmedzenia bežných aktivít, vrátane vynechaných dní v škole, alebo v zamestnaní ;

♦ sledovanie obmedzenia aktivít vo voľnom čase (šport, hobby) ;
♦ sledovanie a precvičovanie správnej inhalačnej techniky ;

♦ sledovanie nežiadúcich účinkov antiastmatík, u pridružených chorôb účinkov iných liekov ;

♦ dodržiavanie nefarmakologickej prevencie a režimových opatrení (fajčenie).

Kto sa stará o astmatika ?
Na starostlivosti o astmatika sa podieľajú približne rovnakým dielom alergológovia a pneumológovia. Pre detský vek, kedy dominuje alergická astma, sú to hlavne alergológovia, v starostlivosti pneumológov prevažujú chorí s ťažšími formami astmy a viac v dospelom veku. Alergológovia vykonávajú kožné alergologické testy a indikujú špecifickú alergénovú imunoterapiu. V rukách pneumológa je komplexné vyšetrenie pľúc, bronchoskopické vyšetrenie a diferenciálna diagnostika ostatných pľúcnych i nepľúcnych chorôb. Pre pacienta s BA je veľmi dôležitá s ohľadom na menlivosť jeho stavu a možnosť akútneho záchvatu aj spolupráca s praktickým lekárom, ktorý hrá dôležitú rolu nielen pri prvom kontakte s pacientom, ale aj pri dlhodobom sledovaní astmatikov. Praktickí lekári by mali spolupracovať s pacientami a so špecialistami pri eliminácii rizikových faktorov a spúšťačov v mieste bydliska ale aj pri pokračovaní v liečbe nastavenej špecialistom – alergológom, alebo pneumológom. Fyzioterapeutická liečba je manažovaná rehabililitačným lekárom a fyzioterapeutom v spolupráci s ostatnými odborníkmi. Fyzioterapiu riadia podľa typu dýchania, používania pomocných dýchacích svalov, deformít hrudníka, pohyblivosti chrbtice, rebier, ev. skrátených a oslabených svalov, resp. funkčných blokád. Komplexná fyzioterapia využíva uvoľňovacie rehabilitačné techniky – mäkké techniky, dynamickú dýchaciu gymnastiku, strečingové a posilňovacie cvičenia, korekčné cvičenia na prevenciu deformít hrudníka a i. Cieľom je naučiť pacienta správne dýchať a samostatne používať techniky respiračnej fyzioterapie.
Identifikácia a vyhýbanie sa rizikovým faktorom a spúšťačom (terciárna prevencia)

Cieľom je zníženie expozície odstránením spúšťačov a znížením kontaktu s nimi. Vo viacerých prípadoch sa veľmi ťažko uskutočňujú, ale pri ich eliminácii, alebo oslabení pozitívnym následkom je možnosť redukcie farmakologickej liečby. Hlavné opatrenia :

· Odstránenie alergénov z bytov a budov (roztoče- nepriepustné povlečenie matracov, podušiek, prikrývok, náhrada kobercov linoleom, drevenými podlahami, výmena čalúneného nábytku za kožený, náhrada záclon žalúziami, vysávače s integrovaným špeciálnym HEPA filtrom, sáčky z dvojitým obalom, pranie posteľového prádla, alebo záclon pri vyšších teplotách, 55-60°C, varenie na elektrických platniach, obmedzenie smaženia a používania sprejov, resp. prchavých látok). 
· Odstránenie zvieracích alergénov (zvieratá mimo obydlí, inštalácia HEPA čističiek, kúpanie zvierat 2x/týždeň; 
· Eliminácia znečistenia vzduchu (aktívne a pasívne fajčenie, ozón, oxidy dusíka, kyslé aerosoly, prašný aerosol; 
· Zníženie expozície vonkajším alergénom (peľom, pliesniam, splodinám naftových motorov);
· Eliminácia profesionálnej expozície, odstránenie potravinových alergénov, vrátane konzervačných činidiel (siričitany, tartrazín, benzoát, glutamát a i.)
· Vynechanie nesteroidných antiflogistík pri intolerancii aspirínu, betablokátorov (napr. v očných kvapkách) ; očkovanie proti chrípke.
Najúčinnejšou farmakologickou prevenciou je pravidelná liečba protizápalovými antiastmatikami.
Materiál je upravený po verejnej oponentúre na XVI. Bratislavských dňoch a po pripomienkach zaslaných do 15.marca 2006.
Pripravili : P. Krištúfek, M. Hrubiško, L.Chovan, P. Pružinec, J. Michaličková, 
                    H. Leščišinová, R. Benedik,  D. Pavlovič

